**OPĆINA JELENJE**

**OPĆINSKO VIJEĆE**

**Odbor za strateški razvoj, gospodarstvo,**

**poduzetništvo, zaštitu potrošača i EU-fondove**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 14. sjednice Odbora za strateški razvoj, gospodarstvo, poduzetništvo, zaštitu potrošača i EU-fondove**

održane 20. lipnja 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Branko Juretić, predsjednik Odbora
2. Elena Marčelja, član
3. Hrvoje Brnelić, član

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 19:00 sati

Budući da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora, sukladno pozivu predsjednice Vijeća predlaže se slijedeći

**DNEVNI RED**

1. Verifikacija Zapisnika sa 14. sjednice Odbora za strateški razvoj, gospodarstvo, poduzetništvo, zaštitu potrošača i EU-fondove održane 12. ožujka 2024.,
2. Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu
3. Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu
4. Prijedlog Odluke o izradi I. Izmjena i dopuna Odluke o izradi II. Izmjena i dopuna Detaljnog plana uređenja zone poslovne namjene K11 „Službene novine Općine Jelenje” broj 63/23),
5. Prijedlog Odluke o obavljanju djelatnosti trgovine na malo izvan prodavaonica na području općine Jelenje
6. Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje

Predloženi dnevni red JEDNOGLASNO je usvojen.

**Ad.1.) Verifikacija Zapisnika sa 14. sjednice Odbora za strateški razvoj, gospodarstvo, poduzetništvo, zaštitu potrošača i EU-fondove**

Predsjednik Odbora konstatira da je članovima Odbora dostavljen Zapisnik sa prethodne sjednice. Budući da nema primjedbi, članovi Odbora jednoglasno donose sljedeći

**ZAKLJUČAK**

**Verificira se Zapisnik sa 14. sjednice** **Odbora za strateški razvoj, gospodarstvo, poduzetništvo, zaštitu potrošača i EU-fondove održane 12. ožujka 2024.**

**Ad.2.)** **Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava kako se povećanje odnosi uglavnom na povećanje cijene usluga KD Jelenje, sve uslijed općenitog povećanja rasta troškova rada i materijala. Nakon uvodnog izlaganja, predsjednik Odbora otvara raspravu.

Svi članovi odbora sudjelovali su u raspravi.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa održavanja komunalne infrastrukture na području općine Jelenje za 2024. godinu**

**Ad.3.) Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da se Prvim Izmjenama i dopunama Programa planira se povećanje sa 583.500,00 eura na 737.800,00 eura, od čega se najveći dio odnosi na povećanje ulaganja u izgradnju Dječjeg igrališta Lukeži za koje su većim dijelom ishođena bespovratna sredstva, obnovu dječjeg igrališta u Podhumu koja je prijavljena jedan od otvorenih te projekt izgradnje dodatne autobusne stanice u Podhumu vrijedan 19.000,00 eura. Preostali dio planiranih povećanja odnosi se na dodatna ulaganja u nerazvrstane ceste koja ulaganja bi pratila izgradnju trasa projekta Aglomeracije na Jelenju. Nakon uvodnog izlaganja, predsjednik Odbora otvara raspravu. Svi članovi odbora sudjelovali su u daljnjoj raspravi.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog prvih Izmjena i dopuna Programa građenja komunalne infrastrukture na području općine Jelenje za 2024. godinu**

**Ad.4.) Prijedlog Odluke o izradi I. Izmjena i dopuna Odluke o izradi II. Izmjena i dopuna Detaljnog plana uređenja zone poslovne namjene K11 „Službene novine Općine Jelenje” broj 63/23),**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da je u tijeku izrade izmjena tog dijela DPU kroz razgovor s planerima zaključeno da bi bilo svrsishodno da se izvrši izmjena i na drugom djelu obuhvata kako bi se omogućilo da za svaki objekt postoje parkirna mjesta odnosno prostor za manevriranje. Nakon uvodnog obrazloženja predsjednik odbora otvara raspravu.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o izradi I. Izmjena i dopuna Odluke o izradi II. Izmjena i dopuna Detaljnog plana uređenja zone poslovne namjene K11 „Službene novine Općine Jelenje” broj 63/23),**

**Ad.5.) Prijedlog Odluke o obavljanju djelatnosti trgovine na malo izvan prodavaonica na području općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica navodi da se radi o zakonskoj obvezi sukladno kojoj vijeća donose odlukom parametre za obavljanje takvih poslova. Svi članovi odbora sudjelovali su u raspravi.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o obavljanju djelatnosti trgovine na malo izvan prodavaonica na području općine Jelenje.**

**Ad.6.) Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Nakon uvodnog izlaganja, predsjednik Odbora otvara raspravu.

Budući da nema daljnjih primjedbi i upita, predsjednica Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o davanju na korištenje i u zakup javnih površina i zemljišta u vlasništvu Općine Jelenje**

Predsjednik Odbora zaključuje sjednicu u 20:00 sati.

Branko Juretić Martina Perhat

Predsjednik Odbora Zapisničar